钦定古今图书集成/理学汇编/文学典/第126卷 > 《李太白碑阴记》前人
## 钦定古今图书集成/理学汇编/文学典/第126卷 > 《李太白碑阴记》前人

“李太白，狂士也，又尝失节于永王璘，此岂济世之人
哉？而毕文简公以王佐期之，不亦过乎？”曰：“士固有大
言而无实，虚名不适于用者。然不可以此料天下士，
士以气为主。方高力士用事，公卿大夫争事之，而大
白使脱靴殿上，固已气盖天下矣。使之得志，必不肯

前，跆藉贵势。出不休显，贱不忧戚。戏万乘若僚友，视
俦列如草芥。雄节迈伦，高气盖世。可谓拔乎其萃，游
方之外者也。”吾于太白亦云，太白之从永王璘，当由
迫胁。不然，璘之狂肆寝陋，虽庸人知其必败也。太白
识郭子仪之为人杰，而不能知璘之无成，此理之必
不然者也，吾不可以不辨。